
	Относно Раздел 1 „Проблем/проблеми за решаване“:
Обръщаме внимание, че в Раздел 1 не е необходимо да се описват предложените промени, а да се представи актуалното положение и уредба и да се посочи какви са причините и проявленията на идентифицирания проблем, който налага държавна намеса. Във връзка с това, предлагаме в Раздел 1 да се включи по-подробна информация и относими данни за актуалното положение и констатираните дефицити в работата, които изискват мерки за нейното оптимизиране, както и обосновка за необходимостта от извършване на планираните структурни промени. Предлагаме описанието на предложените нормативни промени и аргументите за тях, които в момента са включени в Раздел 1, да се преместят в Раздел 4 „Варианти на действие. Анализ на въздействията“.
Относно Раздел 4 „Варианти на действие. Анализ на въздействията“:
Препоръчваме информацията в Раздел 4 да бъде допълнена, като се опише по-детайлно подходът, който се предлага по отношение на преструктурирането на администрацията, представят се аргументи за предложената нова структура, числеността и функциите на звената, както и се опишат очакваните въздействия за заинтересованите страни от предприемането на нормативните промени.



Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	ИСКРЕН ИВАНОВ
ДИРЕКТОР НА ДИРЕКЦИЯ 

